မေးဖန်များ စကားရ

မေးဖန်များ စကားရ သည် မြန်မာဆိုရိုးစကား ဖြစ်သည်။

အဓိပ္ပာယ်

“မေးဖန်များ စကားရ” ဆိုသည်မှာ မိမိသိလိုသော အကြောင်းအရာတစ်ခုကို မသိမချင်း အကြိမ်ကြိမ် မေးမြန်းစုံစမ်းခြင်းဖြင့် နောက်ဆုံးတွင် သိရှိနားလည်လာနိုင်သည်ဟု ဆိုလိုသည်။ မေးမြန်းခြင်းသည် ဗဟုသုတရရှိရန် အဓိကနည်းလမ်းတစ်ခုဖြစ်ပြီး မေးမြန်းခြင်းကို မရှက်သင့်ကြောင်းကို ဤဆိုရိုးစကားက သွန်သင်သည်။ မသိနားမလည်သော အရာများကို မေးမြန်းခြင်းဖြင့် အမှန်တရားကို သိရှိလာနိုင်ပြီး မိမိ၏ ဗဟုသုတကိုလည်း တိုးပွားစေနိုင်သည်။ စိတ်ရှည်ရှည်ထား၍ အကြိမ်ကြိမ် မေးမြန်းစုံစမ်းပါက မည်သည့်အရာကိုမဆို သိရှိနားလည်နိုင်ကြောင်းကိုလည်း ဆိုလိုသည်။

ကိုးကားချက်များ

   "မေးဖန်များသော် စကားရ၏ဟူသည့်အတိုင်း လုလင်အကြောင်းကို မေးလေသော် ပြည်သူတို့က ရှေးဖြစ်သောအကြောင်းကို ဆို၏။" [၁၂၄၈] ပညတ်။ ၁၂၂။
   "ဘာကို လုပ်ရမလဲဟု သိလိုက မေးဖန်များ စကားရသည်ဟူသောစကားအရ အလုပ်ကို တကယ် လုပ်လိုသောစိတ်နှင့် မေးမြန်းစုံစမ်းရှာကြံလျှင် ရမည်သာတည်း။" [၁၂၉၀-ခန့်] ထူး။ ၂၅။
   "မေးဖန်များ စကားရ ဆိုတာလို ဒေသန္တရဗဟုသုတရှိအောင် အရပ်ရပ် လှည့်လည်တဲ့အခါ စပ်မိစပ်ရာ မေးမြန်းချင်တဲ့ ဝါသနာပါလို့ ဖွားဖွားကို မေးတာပါ၊" [၁၂၉၀] သန်းသန်း၊ ပ။ ၈၆။ မအိပ်မနေ အသက်ရှည်-တွင် ပုံပြင်ရှု။

ကိုးကား

Category:မြန်မာဆိုရိုးစကားများ